***ifj. Agárdi László***

1980-ban születtem Budapesten. A középiskolai évek már vidéken értek, a Mátrafüredi Erdészeti Technikumban folytattam a tanulmányaimat.

Édesapám 10 éves korom környékén kezdett el vadászni, és vadásszá válásának útját testközelből nézhettem végig, tanulhattam bele vele együtt magam is, és váltam a természetért rajongó emberré. A vadászati kultúra innentől fogva az életem részévé vált, gyerekfejjel ez még csak a vadászati, természeti, ismeretterjesztő könyvek habzsolásában fejeződött ki, az idő és a korom előrehaladtával ez kiegészült annak minden formájával.

Vadászéletemet az első pillanattól fogva Nógrád megyében éltem, jelenleg a Bagolyirtás Természetvédő Egyesület tagja vagyok, ahol a pénzügyi ellenőrző bizottság elnöki tisztségét töltöm be.

Erdészeti szakmai ismeretemet rövid ideig gyakoroltam aktívan, jelenleg Budapesten a család építőipari tevékenységet végző cégében dolgozom.

Az alapítvány 2025-ben szavazott bizalmat nekem, hogy részese lehetek a célok elérését segítő emberek csapatának.